CELEX: 32016R2223
Language: bg
Date: 2016-12-05 00:00:00
Title: Регламент за изпълнение (ЕС) 2016/2223 на Комисията от 5 декември 2016 година относно класирането на някои стоки в Комбинираната номенклатура

10.12.2016   
               
               
                  BG
               
               
                  Официален вестник на Европейския съюз
               
               
                  L 336/19
               
            РЕГЛАМЕНТ ЗА ИЗПЪЛНЕНИЕ (ЕС) 2016/2223 НА КОМИСИЯТА
      от 5 декември 2016 година
      относно класирането на някои стоки в Комбинираната номенклатура
      ЕВРОПЕЙСКАТА КОМИСИЯ,
      като взе предвид Договора за функционирането на Европейския съюз,
      като взе предвид Регламент (ЕС) № 952/2013 на Европейския парламент и на Съвета от 9 октомври 2013 г. за създаване на Митнически кодекс на Съюза (1), и по-специално член 57, параграф 4 и член 58, параграф 2 от него,
      като има предвид, че:
      
                  (1)
               
               
                  С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87 на Съвета (2), е необходимо да се приемат мерки относно класирането на стоките, посочени в приложението към настоящия регламент.
               
            
                  (2)
               
               
                  С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
               
            
                  (3)
               
               
                  Съгласно тези общи правила стоките, описани в колона 1 от таблицата в приложението, следва да бъдат класирани в кода по КН, посочен в колона 2, на основание на посоченото в колона 3 от същата таблица.
               
            
                  (4)
               
               
                  Целесъобразно е да се предвиди обвързващата тарифна информация, която е издадена по отношение на обхванатите от настоящия регламент стоки и която не е в съответствие с него, да може да продължи да бъде ползвана от титуляря за известен срок в съответствие с член 34, параграф 9 от Регламент (ЕС) № 952/2013. Този период следва да бъде определен на три месеца.
               
            
                  (5)
               
               
                  Мерките, предвидени в настоящия регламент, са в съответствие със становището на Комитета по Митническия кодекс,
               
            ПРИЕ НАСТОЯЩИЯ РЕГЛАМЕНТ:
      Член 1
      Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
      Член 2
      Обвързващата тарифна информация, която не е в съответствие с настоящия регламент, може да продължи да бъде ползвана съгласно член 34, параграф 9 от Регламент (ЕС) № 952/2013 за срок от три месеца от датата на влизане в сила на настоящия регламент.
      Член 3
      Настоящият регламент влиза в сила на двадесетия ден след деня на публикуването му в Официален вестник на Европейския съюз.
      
         Настоящият регламент е задължителен в своята цялост и се прилага пряко във всички държави членки.
         Съставено в Брюксел на 5 декември 2016 година.
         
            
               За Комисията
            
            Stephen QUEST
            
               Генерален директор
            
            
               Генерална дирекция „Данъчно облагане и митнически Съюз“
            
         
      
      
         (1)  ОВ L 269, 10.10.2013 г., стр. 1.
      
         (2)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).
      
         ПРИЛОЖЕНИЕ
         
                     Описание на стоките
                  
                  
                     Класиране
                     (код по КН)
                  
                  
                     Основания
                  
               
                     (1)
                  
                  
                     (2)
                  
                  
                     (3)
                  
               
                     Изделие (т.нар. „цифров микроскоп“) с цилиндрична форма, с дължина приблизително 10 cm и диаметър приблизително 3 cm. Цифровият микроскоп е снабден с четири светодиода, със сензор с комплементарна логика по технология MOS (сензор тип CMOS) и кабел със съединител USB. Изделието функционира само свързано с автоматична машина за обработка на информация (АМОИ) и няма вградени възможности за запис.
                     Изделието е в състояние да увеличава обекти в интервала 10—200 пъти с помощта на оптична леща и да заснема неподвижни изображения и видеоизображения, които впоследствие могат да бъдат записвани на АМОИ с помощта на специален софтуер.
                     Вж. изображението (*1).
                  
                  
                     8525 80 19 
                  
                  
                     Класирането се определя от общи правила 1 и 6 за тълкуване на Комбинираната номенклатура, забележка 5, буква Д) към глава 84, както и от текстовете на кодове по КН 8525 , 8525 80  и 8525 80 19 .
                     Изделието може да функционира като входна единица на автоматична машина за обработка на информация, като телевизионна камера и като цифров микроскоп.
                     Класирането като входна единица на автоматична машина за обработка на информация по позиция 8471  се изключва, тъй като изделието изпълнява специфична функция, различна от обработка на данни.
                     Класирането като оптичен микроскоп по позиция 9011  също се изключва, тъй като това изделие не притежава характеристиките на изделие от тази позиция (вж. също обяснителните бележки към Хармонизираната система за позиция 9011 , параграф 1 и параграф 2, буква И).
                     Доколкото увеличеният обект може да се изобразява и, ако е необходимо, записва от АМОИ едва след като бъде уловен от сензора тип CMOS, естеството на изделието е това на телевизионна камера.
                     Следователно изделието следва да бъде класирано в код по КН 8525 80 19  като телевизионна камера.
                  
               
            (*1)  Изображението е само за информация.